open-index/open-wikipedia-markdown huggingface dataset:
Vokietijos vėliava

**[[Vokietija|Vokietijos]] vėliava** () – trispalvė, susidedanti iš trijų lygių horizontalių juostų, vaizduojančių nacionalines Vokietijos spalvas: juodą, raudoną ir auksinę ().

## Istorija
Šiuolaikinės Vokietijos trispalvės vėliavos kilmė aiškinama dvejopai. Pasak vienų, iš šių spalvų uniformą vilkinčių universitetų studentų sudaryti savanorių daliniai kovėsi su Napoleonu. Kitų teigimu, šios spalvos – juoda, raudona ir auksinė (*schwarz - rot - gold*) – yra paimtos iš karališkojo Šventosios Romos imperijos herbo. Šiaip ar taip, šios spalvos tautinėmis vokiečių spalvomis imtos laikyti XIX a. pirmojoje pusėje, kai Vokietijoje prasidėjo sąjūdis dėl šalies suvienijimo. Pirmą kartą šią vėliavą pripažino 1848 m. šalies Konstituciją parengęs Frankfurto parlamentas. Tačiau tais metais vieninga vokiečių valstybė taip ir nesusikūrė, tad ir ši vėliava negavo oficialaus statuso. Vėliau net suvienijus šalį jos vėliava dar ne kartą keitė savo pavidalą ir tiktai 1949 m., atkūrus Vokietijos valstybingumą, buvo įteisinta ši trispalvė.

## Spalvos

## Vokietijos istorinės vėliavos

## Šaltiniai
1514 m.

**1514** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje

### Įvykiai
* **[[Rugsėjo 8]]** d. – Oršos mūšyje LDK kariuomenė, vadovaujama didžiojo etmono Konstantino Ostrogiškio, įveikė beveik tris kartus didesnę Rusijos kariuomenę. Ši pergalė sudarė sąlygas Lietuvai sudaryti paliaubas, kurios 40 metų valstybėje užtikrino taiką.

### Nedatuota

* Daktaras Martynas iš Dušnikų įsteigė Vilniaus Marijos Magdalenos špitolę.

## Pasaulyje

### Mirtys

**Nedatuota**

* Fra Luca Bartolomeo de Pacioli, italų vienuolis pranciškonas, matematikas, vienas iš šiuolaikinės apskaitos pradininkų (g. 1445 m.).
* Visentė Janjesas Pinsonas, ispanų keliautojas, konkistadoras (g. 1464 m.).

## Nuorodos
1518 m.

**1518** m. buvo nekeliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai

**Nedatuota**

* Eustachijus Serafimas Tiškevičius, Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės ir karinis veikėjas (m. 1590 m.).
* Jonas Fiodorovičius Čartoriskis, Lietuvos Didžiosios Kunigaikštystės bajoras didikas, kunigaikštis, valstybės ir karinis veikėjas (m. 1567 m.).
* Jurgis Tiškevičius Logoiskis, SJ, Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas (m. 1576 m.).
* Kalenikas Tiškevičius, Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas (m. 1576 m.).

### Mirtys

**Nedatuota**

* Grigalius Astikas, Lietuvos Didžiosios Kunigaikštystės didikas, valstybės veikėjas (g. 1470 m.).
## Pasaulyje

### Gimtadieniai
* **[[Rugsėjo 29]]** d. – Tintoreta Džakopas, vienas žymiausių Italijos renesanso dailininkų (m. 1594 m.).

**Nedatuota**

* Njuflo de Čiavesas, ispanų keliautojas ir konkistadoras, Santa Krus de la Sieros miesto įkūrėjas (m. 1568 m.).

## Nuorodos
1517 m.

**1517** m. buvo nekeliamieji metai, prasidedantys pirmadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Aleksandras Fiodorovičius Čartoriskis, Lietuvos Didžiosios Kunigaikštystės bajoras didikas, kunigaikštis, valstybės ir karinis veikėjas (m. 1571 m.).

## Pasaulyje

### Gimtadieniai
* **[[Vasario 2]]** d. – Gotardas Ketleris, didikas, Livonijos ordino magistras, Kuršo hercogystės valdytojas bei Lietuvos Didžiosios Kunigaikštystės ir Abiejų Tautų Respublikos valstybės ir karinis veikėjas (m. 1587 m.).
### Mirtys

**Nedatuota**

* Fransiskas Hernandesas de Kordoba, ispanų konkistadoras, Jukatano pusiasalio atradėjas.

## Nuorodos
1519 m.

**1519** m. buvo nekeliamieji metai, prasidedantys trečiadienį pagal Grigaliaus kalendorių.

## Lietuvoje

### Įvykiai

#### Nedatuota

* Kaune, prie švč. Mergelės Marijos Ėmimo į dangų (Vytauto Didžiojo) bažnyčios, įsteigta pirmoji ligoninė (špitolė). Joje buvo 12 vietų;

### Gimtadieniai

**Nedatuota**

* Petras Kiška, Lietuvos Didžiosios kunigaikštystės  ir Abiejų Tautų Respublikos valstybės ir karinis veikėjas, Vladimiro seniūnas, Vitebsko vaivada (m. 1550 m.).

### Mirtys
* **[[Balandžio 19]]** d. – Vaitiekus Albertas Radvila, Lietuvos Didžiosios Kunigaikštystės didikas, Lietuvos katalikų bažnyčios veikėjas (g. 1478 m.).
## Pasaulyje

### Gimtadieniai
* **[[Kovo 31]]** d. – Henrikas II, Prancūzijos karalius iš Valua Namų, Pranciškaus I sūnus ir įpėdinis, valdęs nuo 1547 m. kovo 31 d. iki savo mirties (m. 1559 m.).
* **[[Balandžio 13]]** d. – Kotryna Mediči, 1547-1559 m. Prancūzijos karalienė (m. 1589 m.).
##### Neaprašyti

* **[[Liepos 20]]** d. – Popiežius Inocentas IX (m. 1591 m. gruodžio 30 d.), popiežiaus pareigas ėjo nuo 1591 m. spalio 29 d. iki 1591 m. gruodžio 30 d.

### Mirtys
* **[[Sausio 12]]** d. – Maksimilijonas I, Šventosios Romos imperijos imperatorius. Vadintas "paskutiniu riteriu" (g. 1459 m.).
* **[[Balandžio 15]]** d. – Heinrichas fon Viurtembergas, 1473-1482 m. Viurtembergo-Mompelgardo grafas (g. 1448 m.).
* **[[Gegužės 2]]** d. – Leonardas da Vinčis, italų Renesanso architektas, tapytojas, poetas, skulptorius, muzikantas, meno teoretikas, inžinierius, išradėjas, filosofas (g. 1452 m.).

**Nedatuota**

* Vasco Núñez De Balboa, ispanų keliautojas, konkistadoras. Pirmosios kolonijos Amerikos žemyne įkūrėjas bei Ramiojo vandenyno „atradėjas“ (g. 1475 m.).
## Nuorodos
1523 m.

**1523** m. buvo nekeliamieji metai, prasidedantys pirmadienį pagal Grigaliaus kalendorių.

## Lietuvoje

### Gimtadieniai
* **[[Spalio 18]]** d. – Ona Jogailaitė, Lietuvos didžiojo kunigaikščio ir Lenkijos karaliaus Žygimanto Augusto sesuo, Stepono Batoro žmona (m. 1596 m.).

## Pasaulyje
### Įvykiai

* **[[Lapkričio 19]]** d. – Popiežiumi išrinktas Klemensas VII (g. 1478 m. - m. 1534 m. rugsėjo 25 d.), popiežiaus pareigas ėjo iki 1534 m. rugsėjo 25 d.

### Gimtadieniai
* **[[Spalio 18]]** d. – Ona Jogailaitė, Lietuvos didžiojo kunigaikščio ir Lenkijos karaliaus Žygimanto Augusto sesuo, Stepono Batoro žmona (m. 1596 m.).
### Mirtys
* **[[Rugpjūčio 29]]** d. – Ulrichas fon Hutenas, vokiečių rašytojas humanistas, politinis veikėjas (g. 1488 m.).
* **[[Rugsėjo 14]]** d. – Adrianas VI, Romos katalikų bažnyčios popiežius nuo 1522 m. sausio 9 d. (konsekruotas 1952 m. rugpjūčio 31 d.) iki mirties. Pasirašinėjo taip pat Adriaan Florisz, A. Florisz Boeyens, A. Florens. Paskutinis popiežius ne italas iki 1978 m., kai popiežiumi buvo išrinktas lenkas Jonas Paulius II (g. 1459 m.).
## Nuorodos
1521 m.

**1521** m. buvo nekeliamieji metai, prasidedantys šeštadienį pagal Grigaliaus kalendorių.

## Lietuvoje

### Mirtys

**Nedatuota**

* Mikalojus Radvila II Amor Poloniae, Lietuvos Didžiosios Kunigaikštystės didikas, valstybės veikėjas (g. 1470 m.).
## Pasaulyje

### Gimtadieniai
* **[[Rugpjūčio 4]]** d. – Urbonas VII, 228-asis popiežius, vadovavęs katalikų bažnyčiai nuo 1590 m. rugsėjo 15 d. iki 27 d. Tai trumpiausiai per visą istoriją pontifikavęs popiežius (jeigu Steponą II laikytume popiežiumi, tai Urbono VII pontifikavimas būtų antras pagal trumpumą, tačiau nuo 1961 m. Steponas II nebelaikomas popiežiumi, nes juo taip ir nebuvo įšventintas) (m. 1590 m.).
* **[[Gruodžio 13]]** d. – Sikstas V, katalikų popiežius nuo 1585 iki 1590 m (m. 1590 m.).
### Mirtys
* **[[Sausio 21]]** d. – Chuanas de Grichalva, ispanų konkistadoras (g. 1489 m.).
* **[[Balandžio 27]]** d. – Fernandas Magelanas, portugalų jūrų keliautojas, atradėjas, tarnavęs Ispanijos karalystei. F. Magelanas pirmasis iš Europos vakarų kryptimi pasiekė Aziją, pirmasis perplaukė Ramųjį vandenyną. Jo pradėta ekspedicija pirmoji apiplaukė pasaulį, nors pats jis šios kelionės metu žuvo dabartiniuose Filipinuose (g. 1480 m.).
* **[[Gruodžio 1]]** d. – Leonas X, popiežius nuo 1513 m. iki mirties, labiausiai žinomas dėl nesėkmingų bandymų sustabdyti reformaciją, kuri prasidėjo jam būnant popiežiumi, kai Martynas Liuteris (1483–1546) apkaltino katalikų bažnyčią dvasine ir materialia korupcija (g. 1475 m.).
* **[[Gruodžio 13]]** d. – Manuelis I, Portugalijos karalius (g. 1469 m.).

**Nedatuota**

* Chuanas Ponse de Leonas, ispanų konkistadoras, pirmasis Ispanijos Karūnai pavaldaus Puerto Riko gubernatorius (g. 1474 m.).
## Nuorodos
1524 m.

**1524** m. buvo keliamieji metai, prasidedantys antradienį pagal Grigaliaus kalendorių.

## Pasaulyje

### Gimtadieniai
* **[[Rugsėjo 11]]** d. – Pierre de Ronsard, prancūzų poetas (m. 1585 m.).
### Mirtys
* **[[Birželio 12]]** d. – Diegas Velaskesas de Kueljaras, ispanų konkistadoras, Kubos užkariautojas ir valdytojas (g. 1465 m.).
* **[[Liepos 20]]** d. – Klaudija Prancūzė, 1515-1524 m. Prancūzijos karalienė (g. 1499 m.).
* **[[Gruodžio 24]]** d. – Vaskas da Gama, portugalų jūrininkas, jūrų kelio iš Europos į Indiją atradėjas (g. 1469 m.).

## Nuorodos
1529 m.

**1529** m. buvo nekeliamieji metai, prasidedantys antradienį pagal Grigaliaus kalendorių.

## Lietuvoje

* Pirmąsyk rašytiniuose šaltiniuose paminimas Kupiškio miesto vardas kaip Žygimanto Senojo miestelis.
* Kauno parapijos bažnyčia Kaune įsteigė špitolę.
 

### Gimtadieniai

**Nedatuota**

* Kasparas Henenbergeris, Prūsijos istorikas, geografas ir kartografas, kunigas, bet nebuvo ordinuotas, nes neprisidėjo prie tuo metu Prūsijoje įsigalėjusių A. Osianderio pasekėjų (m. 1600 m.).

## Pasaulyje

### Gimtadieniai

**Nedatuota**

* Don Diego de Castro Titu Cusi Yupanqui, Manko Inkos Jupankujo sūnus, vienas paskutinių inkų valdovų (m. 1571 m.).
### Mirtys

**Nedatuota**

* La Malinche, vietinė nahuatlių kilmės moteris iš Meksikos įlankos pakrantės, kuri lydėjo Hernano Korteso eskpediciją ir suvaidino svarbų vaidmenį Meksikos užkariavime (g. 1496 m.).

## Nuorodos
1525 m.

**1525** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Venclovas Agripa, vienas iš grožinės literatūros Lietuvos didžiojoje kunigaikštystėje pradininkų (m. 1597 m.).

## Pasaulyje

### Mirtys
* **[[Gegužės 18]]** d. – Pietro Pomponazzi, italų filosofas (g. 1462 m.).

**Nedatuota**

* Alechas Garsija, portugalų keliautojas, dalyvavęs keliose ekspedicijų po Pietų Ameriką. Tarnavo Ispanijai, tyrinėjo La Platos sritį, Boliviją, Paragvajų.
* Alonso Fernández de Lugo, ispanų konkistadoras ir administratorius.

## Nuorodos
1526 m.

**1526** m. buvo nekeliamieji metai, prasidedantys penktadienį pagal Grigaliaus kalendorių.

## Lietuvoje
### Įvykiai
* Vilniaus sinodas pareikalavo, kad bažnyčios raštai būtų aiškinami lenkiškai ir lietuviškai.
### Gimtadieniai
* **[[Lapkričio 1]]** d. – Kotryna Jogailaitė, jauniausia Zigmanto Senojo ir Bonos Sforcos duktė. Ji buvo Švedijos karaliaus Jono III žmona ir Zigmanto Vazos motina (m. 1583 m.).

## Pasaulyje
### Įvykiai
* **[[Birželio 9]]** d. – Japoniją pradėjo valdyti imperatorius Go-Nara ir valdė iki 1557 m.
* **[[Rugpjūčio 29]]** d. – prie Mohačo, Vengrijoje įvyko Mohačo mūšis, kuriame Vengrijos karalystės pajėgos, vadovaujamos karaliaus Liudviko II, patyrė pralaimėjimą prieš osmanus, vadovaujamus sultono Suleimano Puikiojo.

### Gimtadieniai

**Nedatuota**

* Abu Abdalahas Alburtukali Mahometas ibn Mahometas, nuo 1504 m. Vatasidų dinastijos Maroko sultonas.
* Augustas, Saksonijos elektorius (kurfiurstas 1553–1586 m.) (m. 1586 m.).
### Mirtys
* **[[Vasario 23]]** d. – Diegas Kolumbas, Ispanijos keliautojas, ketvirtasis Indijų vicekaralius, pirmasis Kristupo Kolumbo ir jo žmonos Filipa Moniz sūnus (g. 1479 m.).

## Šaltiniai
1530 m.

**1530** m. buvo nekeliamieji metai, prasidedantys trečiadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Andrius Andriejus Volanas, evangelikų reformatų veikėjas ir ideologas, literatas, Mikalojaus Radvilos Rudojo, karalių Žygimanto Augusto, Stepono Batoro, Zigmanto Vazos sekretorius (m. 1610 m.).
* Mikalojus Blotnas, lietuvių raštijos veikėjas, evangelikų liuteronų kunigas, giesmių kūrėjas.	 (m. 1587 m.).
* Mikalojus Manvydas Dorohostaiskis, Lietuvos Didžiosios Kunigaikštystės valstybės veikėjas, Polocko vaivada, Plungės įkūrėjas (m. 1597 m.).
* Simonas Budnas, Lietuvos Didžiosios kunigaikštystės reformacijos veikėjas, Biblijos kritinės egzegezės pradininkas LDK (m. 1593 m.).

### Mirtys
* **[[Lapkričio 3]]** d. – Mikalojus Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir Lietuvos Katalikų bažnyčios (g. 1492 m.).

**Nedatuota**

* Konstantinas Ostrogiškis, Lietuvos didysis etmonas, Trakų vaivada (nuo 1522 m.), Vilniaus kaštelionas (nuo 1511 m.) (g. 1460 m.).
## Pasaulyje

### Gimtadieniai
* **[[Rugpjūčio 25]]** d. – Ivanas Vasilevičius, Maskvos didysis kunigaikštis ir pirmasis Rusijos caras (nuo 1547 m.) valdęs 1533 m. - 1584 m. (išskyrus 1575–1576 m., kai nominaliai caru buvo Simeonas Bekbulatovičius) (m. 1584 m.).
### Mirtys

**Nedatuota**

* Babūras, tiurkų Timūro palikuonis, Ferganos valdovas (g. 1483 m.).
* Luisas Ramiresas de Liusena, Ispanijos šachmatininkas, vienas pirmųjų šachmatų žaidimo teoretikų (g. 1465 m.).
## Nuorodos
1520 m.

**1520** m. buvo keliamieji metai, prasidedantys ketvirtadienį pagal Grigaliaus kalendorių.

## Lietuvoje

### Gimtadieniai
* **[[Rugpjūčio 1]]** d. – Žygimantas Augustas, Žygimanto Senojo sūnus, Lenkijos karalius (1548 – 1572 m.) ir Lietuvos didysis kunigaikštis (1544 – 1572 m.), paskutinis Jogailaičių dinastijos valdovas, kurio valdymo metu Lenkija ir LDK susijungė, sudarydamos konfederaciją – Abiejų Tautų Respubliką (m. 1572 m.).
* **[[Gruodžio 6]]** d. – Barbora Radvilaitė, LDK didikė, antroji Lietuvos didžiojo kunigaikščio Žygimanto Augusto (Zigmanto Augusto) žmona, Lenkijos karalienė (nuo 1550 m.) (m. 1551 m.).

**Nedatuota**

* Mikalojus Kiška, Lietuvos Didžiosios kunigaikštystės  ir Abiejų Tautų Respublikos valstybės ir karinis veikėjas, Palenkės vaivada (m. 1588 m.).
* Ostapas (Eustachijus) Valavičius, Lietuvos Didžiosios Kunigaikštystės politinis ir karinis veikėjas, vienas iš Lietuvos Statuto autorių. Vilniaus universiteto steigimo signataras (m. 1587 m.).
* Stanislovas Kęsgaila, Lietuvos Didžiosios Kunigaikštystės didikas, valstybės veikėjas (m. 1554 m.).
* Stanislovas Marcijanas Musa, lietuvių giesmių vertėjas (m. 1584 m.).

## Pasaulyje

### Gimtadieniai
* **[[Spalio 5]]** d. – Alessandro Farnese, italų kardinolas (m. 1589 m.).

**Nedatuota**

* Andrea Amati, žymus italų smuikų bei violončelių meistras (m. 1578 m.).
### Mirtys
* **[[Balandžio 6]]** d. – Rafaelis, italų architektas, dailininkas (g. 1483 m.).

**Nedatuota**

* Moktesuma II''' arba '''Montesuma II, actekų imperatorius 1502 – 1520 m. H. Kortesui įsiveržus į šalį ir nužudžius Montesumą, valdžią perėmė jo brolis Kuautemokas (g. 1466 m.).
* Pedras Alvarešas Kabralas, portugalų idalgas ir keliautojas, antrosios jūrų ekspedicijos iš Europos į Indiją kapitonas. Šios kelionės metu, 1500 m. balandžio 20 d. atrado Braziliją (g. 1467 m.).

## Nuorodos
1527 m.

**1527** m. buvo nekeliamieji metai, prasidedantys šeštadienį pagal Grigaliaus kalendorių.

## Lietuvoje

### Įvykiai
* **[[Sausio 27]]** d. – tarp Lietuvos Didžiosios Kunigaikštystės ir Krymo kariuomenės įvyko Olšanicos mūšis, kuriame 7 tūkstančiai LDK karių sutriuškino du kartus gausesnę priešų kariuomenę; 
* **[[Balandžio 28]]** d. – Lenkijos karalius ir Ldk Žygimantas Senasis paskyrė Stanislovą Kęsgailą Žemaitijos seniūnu.

### Gimtadieniai

**Nedatuota**

* Mikalojus Daukša, kunigas, humanistas, kontrreformacijos veikėjas, vienas lietuvių raštijos kūrėjų (m. 1613 m.).

### Mirtys

**Nedatuota**

* Stanislovas Jonavičius Kęsgaila, Lietuvos Didžiosios Kunigaikštystės bajoras, Deltuvos didikas, valstybės ir karinis veikėjas (g. 1451 m.).
## Pasaulyje
### Įvykiai

### Gimtadieniai
* **[[Gegužės 21]]** d. – Pilypas II Habsburgas, kaip vyriausias ir vienintelis imperatoriaus Karolio V ir Portugalijos princesės Izabelės sūnus paveldėjo Ispanijos karalystę, jos kolonijas Amerikoje, Nyderlandus, Burgundiją, Sicilijos karalystę ir Lombardijos kunigaikštystę. 1580 m. tapo ir Portugalijos karaliumi, kur valdė kaip **Pilypas I** (m. 1598 m.).
* **[[Liepos 31]]** d. – Imperatorius Maksimilijonas II, Šventosios Romos imperijos imperatorius nuo 1564 m. (m. 1576 m.).

**Nedatuota**

* Frajus Luisas de Leonas, ispanų rašytojas, mistikas, teologas (m. 1591 m.).
### Mirtys
* **[[Birželio 21]]** d. – Niccolò Machiavelli, Italijos politinis veikėjas, istorikas, filosofas ir rašytojas (g. 1469 m.).

## Nuorodos
1528 m.

**1528** m. buvo keliamieji metai, prasidedantys sekmadienį pagal Grigaliaus kalendorių.

## Lietuvoje
### Įvykiai
**Nedatuota**
* LDK suregtas pirmasis ginklų inventorius, tuo pačiu metu atlikta ir pirmasis dalies gyventojų surašymas.

## Pasaulyje

### Gimtadieniai

**Nedatuota**

* Akeči Micuhide, kurio pravardė buvo **Jūbei** ar **Koretō Hyūga no Kami** (惟任日向守), buvo Sengoku laikotarpio samurajus. Jis buvo daimio Odos Nobunagos, kurį išdavė ir privertė padaryti sepuku, generolas (m. 1582 m.).
* Chuanas de Garajus, ispanų keliautojas ir konkistadoras (m. 1583 m.).
### Mirtys
* **[[Balandžio 6]]** d. – Albrechtas Diureris, vokiečių tapytojas, grafikas bei matematikas. Vienas iškiliausių Vokietijos menininkų, graviūros meistrų. Taip pat darė vitražus. Nemažai darbų pašventė grafikai. Daugiausiai tapė religine tematika, tobulino spaustuvinę grafiką. Jo parašytas veikalas „Keturios knygos apie žmogaus proporcijas“ vėliau tapo menotyros vadovu (g. 1471 m.).
* **[[Rugpjūčio 31]]** d. – Matijas Griunevaldas, vienas žymiausių vokiečių renesanso tapytojų ir grafikų. Šalia Albrechto Diurerio ir Bernhardo Štrigelio laikomas vienų žymiausių renesanso tapytojų. Tapė daugiausia religine tema (g. 1475 m.).

**Nedatuota**

* Kasparas, vienas pirmųjų Sembos valstiečių sukilimo vadų.
* Martinas Fernandesas de Ensisas, ispanų kartografas ir keliautojas (g. 1470 m.).
* Pánfilo de Narváez, ispanų konkistadoras. Jis labiausiai pasižymėjo vadovaudamas dviem ekspedicijoms – 1520 m. į Meksiką, prieš Hernaną Kortesą ir 1527 m. į dabartinės Floridos teritoriją, kur ir žuvo (g. 1470 m.).
## Nuorodos
1522 m.

**1522** m. buvo nekeliamieji metai, prasidedantys sekmadienį pagal Grigaliaus kalendorių.

## Lietuvoje

### Mirtys
* **[[Kovo 15]]** d. – Ona Radvilaitė, Mazovijos kunigaikštienė (g. 1476 m.).
* **[[Liepos 16]]** d. – Jonas Radvila I, Lietuvos Didžiosios Kunigaikštystės didikas, valstybės veikėjas (g. 1474 m.).

**Nedatuota**

* Jonas Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1474 m.).
## Pasaulyje
### Įvykiai

* **[[Sausio 9]]** d. – Popiežiumi išrinktas Adrianas VI (g. 1459 m. - m. 1523 m. rugsėjo 14 d.), popiežiaus pareigas ėjo iki 1523 m. rugsėjo 14 d.

### Mirtys

**Nedatuota**

* Martinas Valdzemiuleris, vokiečių kartogafas, išgarsėjęs po to, kai sudarė pasaulio žemėlapį (1507 m.). Naujajame žemėlapyje užrašu „Amerika“ buvo pažymėtos Amerigo Vespučio atrastos teritorijos (iki tol žemėlapiuose buvo žymimos tik kai kurios Naujojo Pasaulio salos). Martino Vladzemiulerio sudarytas pasaulio žemėlapis buvo pirmasis, kuriame Naujasis Pasaulis įvardijamas kaip *Amerika* (g. 1470 m.).
## Nuorodos
Chaosas (graikų mitologija)

: *Apie filmą žr. – [[Chaosas (2006 filmas)]]*.

**Chaosas** ( 'tarpas') graikų mitologijoje – pirmykštė beformė tuščia erdvė, iš kurios atsirado kiti pirmapradžiai dievai.

Pradžioje Chaosas buvo apatinis atmosferos sluoksnis, supantis Žemę – nematomas oras ir tamsus rūkas. Pavadinimas reiškia „tarpą“ tarp Žemės ir dangaus. Vėlesni autoriai Chaosą mini kaip chaotišką elementų mišinį pirminėje visatoje, dažnai maišydami jį su orfiškų kosmogonijų pirmykščiu Purvu, bet tai nėra pirminė Chaoso reikšmė. 

Pagal Hesiodo Teogoniją pirmieji dievai, kurių dauguma kilo iš Chaoso, yra:
* Gaja, motina Žemė, gimė iš Chaoso;
* Tartaras, begalinė bedugnė, požemio pasaulis, gimė iš Chaoso;
* Erotas, geismas (troškimas), meilės dievas, gimė iš Chaoso;
* Erebas, požeminio pasaulio tamsa, gimė iš Chaoso;
* Niktė, nakties tamsa, nakties personifikacija, gimė iš Chaoso;
* Chronas, laiko personifikacija, gimė iš Chaoso;
* Uranas, dangaus personifikacija, gimė iš Gajos ir Tartaro;
* Eteris, atmosfera, gimė iš Niktės ir jos brolio Erebo;

## Išnašos
Sacharozė

**Sacharozė**, *cukrus* – disacharidas natūralus saldiklis, kurio molekulinė formulė C12H22O11.
Jį sudaro α gliukozės ir β fruktozės likučiai.

Sacharozė vandenyje tirpsta gerai, yra saldaus skonio. Tirpimo greitis tiesiogiai proporcingas temperatūrai. Sacharozės molekulė susidaro reaguojant dviem glikozidiniams hidroksilams, todėl gliukozės ir fruktozės likučiai sacharozės molekulėje yra acetalių formos. Pusacetalių grupių joje nėra, taigi pusiausvyra su aldehidine forma negalima. Vadinasi, sacharozė yra neredukuojantis disacharidas – ji nerodo kokybinės aldehidinės grupės reakcijos (pavyzdžiui, sidabrinio veidrodžio reakcijos).

Kaitinant sacharozę su rūgšties tirpalu, acetalinės grupės hidrolizuojasi ir susidaro D-gliukozė bei D-fruktozė:
: \mathrm{\ C_{12}H_{22}O_{11} + H_2O \ \longrightarrow \ C_6H_{12}O_6 + C_6H_{12}O_6}
Gautas tirpalas, neutralizavus rūgštį, rodo sidabro veidrodžio reakciją. Tai rodo, kad jame yra gliukozės.

Sacharozė, reaguodama su kalcio hidroksidu, sudaro vandenyje tirpius kalcio sacharatus. Jie yra molekulių kompleksų, o ne druskų tipo. Paveikus juos anglies (IV) oksidu, iškrenta kalcio karbonato nuosėdos ir išsiskiria laisva sacharozė. Šia reakcija pagrįsta pramoninė sacharozės gavyba iš cukrinių runkelių arba cukrašvendrių: veikiami kalcio hidroksido, rūgštiniai junginiai ir baltymai nusėda, o sacharozė lieka tirpale kalcio sacharato forma.

## Paplitimas
Sacharozė yra randama cukriniuose runkeliuose (16-20 %) ir cukranendrėse (14-26 %).

## Šaltiniai
Atlantas (mitologija)

**Atlantas** graikų mitologijoje – titanas, Japeto ir Azijos sūnus, Prometėjo brolis. Todėl, kad kovėsi titanų pusėje dievų kare dėl Olimpo kalno, Dzeusas nubaudė jį laikyti pečiais parėmus dangaus skliautą. 

Heraklis vykdydamas dvylika žygdarbių, įkalbėjo Atlantą už jį gauti auksinių obuolių iš hesperidžių saugomo sodo, pasiūlęs palaikyti dangaus skliautą kol šis grįšiąs. Grįždamas Atlantas nusprendė palikti dangaus skliautą laikyti Herakliui, bet šis jį pergudravęs, pasakydamas Atlantui jog jo apsiaustas smunkąs ir reikia jį pasitaisyti (kita versija – kol jis pasidarys pagalvę iš plaušų ir užsidės ant galvos). Taip Heraklis ir paliko Atlantą belaikantį dangaus skliautą.

Pagal vieną iš versijų Persėjas pavertė Atlantą akmeniu panaudodamas Medūzos galvą. Tai įvyko po to kai pagrasino Persėjui, nes norėjęs pasikalbėti su Dzeusu dėl jam tekusios bausmės.

## Vaikai
Atlantas vaikų, daugiausia dukterų, susilaukė su įvairiomis deivėmis:
* su Hespera 
** hesperidės;
* su Plejone (ar Aetra):
** hijadės,
** Hijas,
** plejadės;
* su nežinoma motina:
* Kalipso,
* Dionė,
* Maera.

*Kai kurie šaltiniai kertasi tarpusavyje nurodydami skirtinga tėvyste.*

## Išnašos
Raukšlėtasmakriniai šikšnosparniai

**Raukšlėtasmakriai šikšnosparniai** (*Mormoopidae*) – šikšnosparnių (*Chiroptera*) šeima. Tai 10-34 mm dydžio ir 7-25 gramų svorio gyvūnai.

Šeimoje yra dvi gentys:
* Raukšlėtasmakriai lapanosiai (*Mormoops*)
** Blainvilio raukšlėtasmakris lapanosis (*Mormoops blainvillii*)
** Peterso raukšlėtasmakris lapanosis (*Mormoops megalophylla*)
* Plikanugariai lapanosiai (*Pteronotus*)
** Mažasis plikanugaris lapanosis (*Pteronotus davyi*)
** Plikanugaris ūsuotasis lapanosis (*Pteronotus gymnonotus*)
** Maklėjaus plikanugaris lapanosis (*Pteronotus macleayii*)
** Parnelo plikanugaris lapanosis (*Pteronotus parnellii*)
** Meksikinis pliknaugaris lapanosis (*Pteronotus personatus*)
** *[[Pteronotus quadridens]]*
Karas (kortų žaidimas)

**Karas** – labai paprastas kortų žaidimas, skirtas dviem ar daugiau žaidėjų.

## Taisyklės
Kortų skaičius gali būti bet koks, tik svarbu, kad dalintųsi iš žaidėjų skaičiaus. Kuo mažesniu kortų skaičiumi pradėsite žaidimą, tuo trumpiau jis truks. Kortų rangų eilė tokia: dviakė, triakė, keturakė, penkakė, šešakė, septynakė, aštuonakė, devynakė, dešimtakė, bartukas, dama, karalius, tūzas, džokeris. Nei spalva, nei rūšis šiame žaidime neturi skirtumo.

### Pasiruošimas
Dalintojas padalija kiekvienam žaidėjui po vienodą skaičių kortų. Žaidėjai, nežiūrėję į gautas kortas, padeda jas užverstas šalia savęs ant stalo krūvele.

### Pradžia
Žaidėjas, išdalijęs kortas, paima viršutinę kortą iš savo krūvelės ir padeda ją atverstą ant stalo. Kiti žaidėjai paima taip pat viršutinę kortą nuo savo krūvelių ir padeda šalia pirmo žaidėjo padėtos kortos. Tas, kurio padėtos kortos rangas didžiausias, pasiima visas kortas ir deda jas šalia savęs užverstas į kitą krūvelę.

### Karas

#### Dviejų žaidėjų žaidime
Jei abi padėtos kortos vienodo rango, tada vyksta karas: abu žaidėjai ant savo padėtų kortų padeda po vieną užverstą ir vieną atverstą kortą, kurias paima iš savo dar nepaliestų kortų krūvelės. Didesnio rango atverstą kortą padėjęs žaidėjas paima visas kare dalyvavusias kortas (taip pat ir užverstas). Jei viršutinės kortos vis tiek vienodo rango – pradedamas kitas karas.

#### Daugiau nei 2 žaidėjų žaidime
Yra daug variantų, pavyzdžiui:
* Karas vyksta tik tarp žaidėjų, kurių kortos rangas didžiausias:
** Laimi vienas iš kare dalyvavusių žaidėjų ir pasiima visų žaidėjų padėtas kortas.
** Kai baigia kariauti kariaujantys žaidėjai, laimėtoju tampa didžiausio rango kortą ant stalo padėjęs žaidėjas.
* Karas vyksta tarp bet kurių žaidėjų, kurių padėtos kortos vienodo rango, laimėtojas nustatomas vienu iš aukščiau minėtų metodų.
Karas vyksta tokiu pat būdu kaip ir dviejų žaidėjų žaidime.

### Krūvelės
Kai kuriam nors žaidėjui baigiasi kortos, iš krūvelės, jis turi paimti nukariautų kortų krūvelę, ją gerai išmaišyti (galimi taisyklių variantai neleidžiantys maišyti) ir padėti į buvusią imamų kortų vietą. Vėliau nukariautos kortos dedamos į buvusią nukariautų kortų vietą.

### Laimėjimas
Žaidimą laimi žaidėjas, likęs su visomis žaidime dalyvavusiomis kortomis.
Disacharidai

**Disacharidai** – angliavandenių molekulės, susidedančios iš dviejų monosacharidų (vienodų ar skirtingų) ciklinių molekulių, susijungusių pagal eterių susidarymo reakciją:

R – OH + R I – OH → R – O – R I + H2O.

Iš visų ciklinių monosacharidų hidroksilo grupių lengviausiai pakeičiamas glikozidinis hidroksilas, nes su juo sujungtas anglies atomas turi didžiausią krūvį δ+ (ta anglis sujungta iš karto su dviem deguonies atomais, o kitos – tik su vienu). Todėl, susidarant disacharidui, dalyvauja bent vieno iš dviejų pradinių monosacharidų glikozidinis hidroksilas; kito monosacharido gali reaguoti arba gliukozidinis, arba paprastas hidroksilas.Gausu cukruje ir piene. Saldūs

Disacharidai:

* Sacharozė
* Maltozė
* Celiobiozė
* Laktozė
Mėnulis (reikšmės)

**Mėnulis** gali reikšti:
* Žemės vienintelis palydovas Mėnulis;
* Lietuvių mitologijoje dievas Mėnulis.
* 2009 m. mokslinės fantastikos filmas Mėnulis.
Saulė (reikšmės)

**Saulė** gali reikšti:

* Saulė – Saulės sistemos žvaigždė;
* Saulė (mitologija) – senovės lietuvių deivė;
* Saulė (organizacija) – švietimo draugija;
* Saulė (spaustuvė) – JAV lietuvių spaustuvė;
* Saulė (laikraštis) – JAV lietuvių laikraštis;
* Saulė – moteriškas vardas.

## Taip pat skaitykite

* Druskininkų Saulės pagrindinė mokykla;
* Joniškio Saulės pagrindinė mokykla;
* Po viena saule (2006 albumas);
* Saulėgrįža;
* Saulės akmuo;
* Saulės dėmė;
* Saulės gimnazija;
* Saulės laikrodis;
* Saulės miestas;
* Saulės mūšis;
* Saulės rezginys;
* Saulės sistema;
* Saulės spinduliavimo charakteristikos;
* Saulės šventykla;
* Saulės šventykla (sekta);
* Saulės šviesis;
* Saulės užtemimas;
* Saulės vėjas;
* Švėkšnos Saulės vidurinė mokykla;
* Juodoji saulė (simbolis).
Kiškialūpiniai šikšnosparniai

**Kiškialūpiniai šikšnosparniai** (*Noctilionidae*) – šikšnosparnių (*Chiroptera*) šeima. Gyvūnai 65-132 mm dydžio ir apie 15-70 g svorio. Šeimoje 1 gentis ir 2 rūšys:

* Pietinis kiškialūpis šikšnosparnis (*Noctilio albiventris*)
* Kiškialūpis šikšnosparnis žuvininkas (*Noctilio leporinus*)

## Paplitimas
Paplitę Centrinėje ir Pietų Amerikoje – nuo šiaurės Meksikos iki šiaurės Argentinos bei pietų Paragvajuje.

## Išvaizda
Kūno ilgis (be uodegos) 65–100 mm, uodegos ilgis 13–28 mm, ausies ilgis 22–30 mm, užpakalinės pėdos ilgis 16–34 mm, dilbio ilgis 54–87 mm, o kūno svoris 22–90 g. Kailio spalva oranžinė-raudona. Pėdos ilgos, su aštriais nagais. Viršutinė lūpa skelta.

## Mityba
Abi rūšys minta vabzdžiais, o kiškialūpis šikšnosparnis žuvininkas – vienintelė šikšnosparnių rūšis, kuri specializuojasi medžiodama žuvis ir kitus vandens gyvūnus, tokius kaip vandens vabzdžiai ir vėžiagyviai. Pietinis kiškialūpis šikšnosparnis yra labiau vabzdžiaėdis, taip pat gaudo ore skraidančius vabzdžius. Seka savo grobį naudodami echolokaciją, kuri leidžia aptikti vandens paviršiaus nelygumus ir judesius.

## Šaltiniai
ArtRage

**ArtRage** – rastrinės grafikos redaktorius, imituojantis tapymą ir piešimą. Programa skirta Windows ir Mac OS X operacinėms sistemoms. Naudojant labai realiai atrodančius įrankius, pvz., aliejinius dažus, pieštuką ar kreideles, *ArtRage* vartotojui leidžia tapti dailininku, neturint jokios patirties, dažų, drobės ar panašių dalykų. Galima piešti, naudojant neryškų foninį paveikslėlį, pasirinkti drobės tipą ir spalvą, plauti teptuką.

## Nuorodos

* Oficiali ArtRage svetainė 
*
Milda

**Milda** – tariama baltų meilės, laisvės ir piršlybų deivė, sukurta Teodoro Narbuto (1784–1864). Jos nepatvirtina jokie šaltiniai ar tautosaka. Pasak Narbuto, jai paskirtas balandžio mėnuo, Vilniaus Antakalnyje esą stovėjo jos šventykla. Kiti šaltiniai Mildos nepatvirtina, todėl neaišku, ar ši deivė senovės lietuvių tikėjime iš tiesų buvo. Šiuo metu Milda yra populiarus lietuviškas vardas.

Mildos vardas, pasak Narbuto, pirmą kartą paminėtas 1315 m. rugpjūčio 3 d. Tryro didžiojo magistro Elbinge surašytame dokumente, kuriame nurodoma upė Milda.

Narbutas mano, kad deivę Mildą vaizduoja  aukščio žalvarinė statulėlė, 1840 m. surasta Gedimino kalno požemyje. Panaši statula – moteris su puokšte gėlių rankoje – buvo rasta 1782 m. Kaune, užmūryta namo, statyto prieš 1400 m., sienoje. Kunigas Mingaila, išvydęs nuogos moters statulą, palaikė ją nepadoriu dalyku ir sudaužė į gabalus.

Narbutas Mildą prilygina graikų Afroditei, romėnų Venerai. Pasak jo, Deivės Mildos šventė buvo vadinama meilės diena. Šiuo metu ji švenčiama gegužės 13 dieną.

XIX a. antrosios pusės – XX a. pradžios mitologai-romantikai Juozapas Ignotas Kraševskis, Adomas Honoris Kirkoras, Dionizas Poška, Liudvikas Adomas Jucevičius, Jonas Totoraitis, Petras Tarasenka, Pranė Dundulienė nė kiek neabejojo deivės Mildos autentiškumu, daugiau ar mažiau perpasakodami jau T. Narbuto paskleistą informaciją. XIX a. pab. – XX a. legendas apie deivę Mildą savo kūryboje panaudojo J. Kraševskis, Stanislovas Moniuška, Petras Vaičiūnas, Balys Sruoga, Povilas Abelkis. Pastaraisiais dešimtmečiais kraštotyrinėje literatūroje bei periodinėje spaudoje vėl pagausėjo informacijos apie lietuvių meilės deive vadinamą Mildą, jos skulptūromis puošiasi kaimo turizmo sodybos, senojo tikėjimo bendruomenės įvairiose Lietuvos vietose gegužės mėnesį rengia deivės Mildos šventę.

## Šaltiniai
Hekatoncheirai

**Hekatoncheirai** (, iš  'šimtas' +  'ranka') – ranka) graikų mitologijoje šimtarankiai, penkiasdešimtgalviai milžinai, kurie, kaip ir kiklopai, buvo Urano ir Gajos vaikai. Jie – siaubingi žemės sutvėrimai, padedantys naujajai dievų kartai, kuriančiai pasaulio struktūrą tvarkos principais. 

Kai Uranas įsiviešpatavo pasaulyje ir vedė Žemę (Gają) jie pagimdė tris didžiulius tarytum kalnai hekatoncheirus: *Kotą*, *Briarėją* („stiprųjį“) ir *Gigį*. Jiems gimus, pasaulį ištiko žemės drebėjimai, baisios audros ir potvyniai. Prieš jų baisią jėgą niekas negalėjo atsilaikyti, jų stichiška galia buvo beribė. Uranas pradėjęs neapkęsti jų ir įmetė į bedugnį Tartarą, bet jie buvo išgelbėti Krono. Kronui jie padėjo nuversti nuo sosto Uraną (kastruoti jį). Vėliau Kronas nusviedė juos atgal į Tartarą. Ten jie ir pasiliko saugomi Kampės, iki tol, kol juos išlaisvino Dzeusas. Krono vaikų (Dzeuso ir kt.) karo metu su titanais, jie vienu metimu mesdavo po šimtą akmenų į titanus. Po karo hekatoncheirai tapo Tartaro vartų sargybiniais. 

Taip pat Iliadoje minima, nors tai niekur kitur nepaminėta, jog vienu metu dievai mėgino nuversti Dzeusą, bet Tetija pasikvietė hekatoncheirus Dzeusui pagalbon. Jie taip pat dažnai yra priskiriami jūros ar chtoninėms dievybėms. 

## Šaltiniai
* Pasaulio ir dievų atsiradimas
Kampė

**Kampė** () graikų mitologijoje – moteriškos lyties pabaisa. Ji saugojusi Hekatonkheirus ir Kiklopus Tartare po to, kai Kronas juos ten įkalino. Kampė buvo užmušta Dzeuso, kai ši gelbėjo savo dėdes, norėdamas pagalbos kovoje prieš titanus (Titanomachijoje). Kampė vaizduojama panašiai kaip sfinksas ir kartu moteriškos lyties drakonas, taip pat turinti skorpiono uodegą.
Titanas (reikšmės)

**Titanas** gali reikšti:

## Mitologija
* Graikų mitologijoje, titanai buvo milžinai, valdę pasaulį, iki kol juos nuvertė Dzeuso vedami dievai;
* Romėnų mitologijoje, Uranas yra vadinamas titanu;
* Indų mitologijoje, azuros dažnai vadinamos titanais.

## Mokslas
* Cheminis elementas – titanas;
* Astronomijoje Titanas yra didžiausias Saturno palydovas;
* Karinėje pramonėje – Titanų raketų grupė;
* Kompiuterio Atlas 2 prototipas – Titan sukurto 1960 bendradarbiaujat Ferranti ir Kebridžo universiteto matematikos laboratorijai.

## Kūryba
* Titanas po Žemės žūties – kompiuterinės animacijos fantastinis kosmoso nuotykių filmas;
* Denzelis Vašingtonas (Denzel Washington) vaidino filme aukštosios mokyklos amerikietiško futbolo trenerį filme „Remember The Titans“ („Atsiminkime Titanus“).
Prekė

**Prekė** () – ekonomikoje ir rinkodaroje yra visa tai, kas gali patenkinti poreikį ir yra siūloma rinkai, siekiant sudominti, paskatinti įsigyti ir vartoti ar naudoti.

Prekė – rinkodaros komplekso elementas, apimantis sprendimus ir veiksmus, susijusius su pardavimo objekto kūrimu ir keitimu.

Prekė – buhalterinės apskaitos terminas, naudojamas pardavimui skirtoms materialioms vertybėms atskirti nuo nematerialių – paslaugų.

## Prekių klasifikacija
Egzistuoja įvairios prekių klasifikacijos.

### Charles Parlin
Pirmąją prekių klasifikaciją pasiūlė Charles Parlin (1912), kuri iki šiol naudojama praktikoje. Pagal šią klasifikaciją prekės skirstomos į 2 grupes:
* Kasdieninio vartojimo prekės () – perkamos dažniausiai nelyginant kainų su kitų parduotuvių siūlomomis kainomis, įsigyjamos ten, kur patogiausia.
* Specialiai pasirenkamos prekės () – jų poreikį ne visada galima numatyti, o įsigyjant, lyginamos kainos. Prie tokių priskiriami vaistai, drabužiai.

### Melvin Copeland
Melvin Copeland (1923) klasifikacijoje prekės skirstomos į 3 grupes:
* Kasdieninio vartojimo prekės
* Pasirenkamos prekės
* Ypatingos prekės (*specialty goods*) – vartotojui priimtinos ne tik dėl kainos, bet ir kitų faktorių, pvz., gamintojo, jo turimo vardo ir reputacijos. 

Ši klasifikacija atspindi vartotojo poreikius, jo žinias apie galimybę rinktis poreikio patenkinimo alternatyvą ir norą patenkinti poreikį, tačiau nepaaiškina vartotojo elgsenos (kodėl vartotojas elgiasi būtent taip). 

### E. L. Rhoades
E. L. Rhoades (1927 m.) savo pasiūlytą klasifikaciją grindė trimis faktoriais: 
* Prekės naudojimo charakteristikomis
* Fizinėmis prekėmis charakteristikomis 
* Prekės gamybos charakteristikomis

### Leo Aspinwall
Leo Aspinwall, vienas ryškiausių *prekių mokyklos* krypties atstovų (1958 m.), prekes klasifikavo, naudodamasis 5 griežtai apibrėžtomis charakteristikomis: 
* Tinkamumo laipsnis (*replacement rate*) 
* Marža (*gross margin*) 
* Pritaikomumas (*adjustment*) 
* Vartojimo laikas (*time of consumption*) 
* Paieškos laikas (*searching time*) 

ir prekes apjungė į 3 grupes:
* Raudonos 
* Oranžinė
* Geltonos 

Pagrindinis L. Aspinwall klasifikacijos privalumas – mažiau paliekama vietos interpretacijoms.

## Prekių žymėjimas
Remiantis daugelyje šalių galiojančiais įstatymais, visos rinkoje parduodamos prekės turi būti atitinkamai žymimos, nurodant svarbiausius požymius: pavadinimą, gamintoją ir jo adresą, sudėtį, galiojimo laiką ir pan.
Valstybinė kalbos inspekcija

**Valstybinė kalbos inspekcija** – priežiūros institucija, kontroliuojanti, kaip valstybės ir savivaldybių institucijose, visose Lietuvos Respublikoje veikiančiose įstaigose, įmonėse ir organizacijose laikomasi Valstybinės kalbos įstatymo, Valstybinės lietuvių kalbos komisijos nutarimų ir kitų teisės norminių aktų, nustatančių valstybinės kalbos vartojimo bei taisyklingumo reikalavimus.

Valstybinė kalbos inspekcija atsakinga Lietuvos Respublikos kultūros ministerijai ir atskaitinga Valstybinei lietuvių kalbos komisijai.

## Funkcijos
Valstybinė kalbos inspekcija tikrina, ar:
* Lietuvos Respublikoje veikiančios institucijos, įstaigos, įmonės ir organizacijos raštvedybą, apskaitos, atskaitomybės, finansinius bei techninius dokumentus tvarko valstybine kalba;
* valstybės ir savivaldybių institucijų, įstaigų, įmonių, organizacijų kitakalbiai vadovai, pareigūnai ir tarnautojai moka valstybinę kalbą pagal Lietuvos Respublikos Vyriausybės nustatytas kalbos mokėjimo kategorijas.
* Lietuvos visuomenės informavimo priemonės (spaudos, radijo, televizijos ir kt.), knygų ir kitų leidinių leidėjai laikosi lietuvių kalbos normų ir Valstybinės lietuvių kalbos komisijos nutarimų.
* viešieji užrašai yra valstybine kalba; ar jie taisyklingi.

Pagrindinis Lietuvos kalbos politiką nustatantis teisės dokumentas yra Lietuvos Respublikos valstybinės kalbos įstatymas, kuriame išplėtota Lietuvos Respublikos Konstitucijos 14 straipsnio nuostata „Valstybinė kalba – lietuvių kalba“.

Valstybinės kalbos politikos gairės – dokumentas, kuriame išdėstyta lietuvių kalbos raidos skatinimo strategija.

## Istorija

Kalbos inspekcija pradėjo veikti 1990 m. kaip Kultūros paveldo inspekcijos struktūrinis padalinys. Inspekcijai nuo įsteigimo iki 2020 metų vadovavo Donatas Smalinskas (dabar viršininko pavaduotojas).

Nuo 1992 m. Inspekcijai suteikta teisė nagrinėti administracinių teisės pažeidimų bylas ir skirti administracines nuobaudas už įvairius valstybinės kalbos vartojimo ir jos taisyklingumo pažeidimus.

Nuo 1995 m. sujungta su Valstybine lietuvių kalbos komisija (VLKK) prie Lietuvos Respublikos Seimo.

2001 m. gruodžio 18 d. priėmus Valstybinės kalbos inspekcijos įstatymą, Inspekcija pradėjo veikti kaip atskira įstaiga.

## Nuorodos
* Valstybinė kalbos inspekcija
Kalbos politika

Šiuolaikinėse industrinėse ir poindustrinėse valstybėse kalbai, kuri nevartojama viešajame gyvenime, išlikti yra labai sudėtinga. Dėl standartizuotos švietimo sistemos, aukštų raštingumo reikalavimų darbe ir dažnų kontaktų su valstybinėmis įstaigomis, bet kuri kalba, kuri nėra oficiali, tampa marginalizuota ir gali išlikti tik tarp nedidelės elito grupės arba ritualizuota forma, o ne gyva ir besivystančia kalba.

Daugiareikšmę kalbos politikos sąvoką išsamiai yra aptaręs amerikietis mokslininkas H. Šifmanas (H. Schiffman). Pasak jo, kalbos politika – tai valstybės priimami sprendimai dėl :
* kalbos (kalbų) statuso,
* vartosenos,
* vartojimo sričių ir
* tų kalbų vartotojų teisių.

## Kalbos politikos rūšys
Gali būti įvairių kalbos politikos rūšių:

; **Užmaskuotoji kalbos politika**: – nemini jokios kalbos jokiame teisės akte, administracinėse taisyklėse ar kt. Kalbinių teisių garantijos išplaukia iš kitų sričių politikos, konstitucinių garantijų, iš pačios „įstatymų dvasios“ (numanomos, nepareikštos, suvokiamos kaip nerašytas įstatymas, faktinės, tradicinės, įprastinės ir t. t.).

; **Atviroji kalbos politika**: – aiškiai nustato tam tikrų arba visų kalbinių grupių teises vartoti savo kalbas visose srityse, kur yra realus jų poreikis. Atviroji politika griežtai taiko didžiausio politinio pakantumo principus (aiškumą, specifiškumą, teisiškumą).

; **Skatinamoji kalbos politika**: – skatina tam tikros kalbos (kalbų) vartojimą konstitucinėmis, administracinėmis ir teisinėmis garantijomis; skiria ir/arba užtikrina kalbai išteklių; apibrėžia ir nustato vartojimo sritis (mokykla, teismas, administravimas ir pan.). Skatinamoji kalbos politika gali būti ir užmaskuota: faktiškai (de facto) skatinti vieną (ar daugiau) kalbų aiškiai to neskelbdama; atviroji skatinamoji politika įvardija kalbą (kalbas) ir jos teises bei teritoriją (arba ją/jas vartojančių asmenų teises ir vartojimo teritoriją) teisės kodeksuose, konstitucijoje ir kt.

; **Tolerantiškoji kalbos politika**: – leidžia vartoti tam tikrą kalbą (kalbas) neskirdama jai specialių išteklių, laiko, vietos, nenustatydama vartojimo sričių ir t. t. Ji taip pat gali būti užmaskuota (toleruojama kalba niekur ir niekaip neminima) arba atvira (toleruotina kalba nustatoma ir įvardijama atvirai).

; **Mišri kalbos politika**: – skatinamoji politika gali toleruoti mažumos kalbą (mažumų kalbas). Mokyklos gali organizuoti dvikalbį mokymą įtraukdamos į jį ir mažumų kalbas savo pačių arba tėvų lėšomis. Kadangi šioms kalboms remti skiriama mažai viešųjų išteklių (arba neskiriama nieko), galima teigti, kad jos tik toleruojamos.

Pagrindinis Lietuvos kalbos politiką nustatantis teisės dokumentas yra Lietuvos Respublikos valstybinės kalbos įstatymas, kuriame išplėtota Lietuvos Respublikos Konstitucijos 14 straipsnio nuostata „Valstybinė kalba – lietuvių kalba“. Valstybinės kalbos politikos gairės – dokumentas, kuriame išdėstyta lietuvių kalbos raidos skatinimo strategija.
Narcizas (mitologija)

**Narcizas** () – graikų mitologijoje buvo išskirtinio grožio jaunuolis iš Tespijos Bojotijoje, dievo Kefiso ir nimfos Lariopės sūnus. 

Įvairiose istorijose jis vaizduojamas šaltu, atstumiančiu tuos, kurie jį myli. Dievai jį nubaudė taip, kad jis įsimylėjo savo atvaizdą vandenyje, nesuprasdamas, kad tai jis pats. Taip jis pražuvo negalėdamas atsitraukti nuo savo atvaizdo grožio. Išliko keletas šio mito versijų – viena iš jų Oksirincho papirusuose, priskiriama Partenijui; Konono „Pasakojimuose“, sukurtuose tarp 36 m. pr. m. e. ir 17 m. e. m.; klasikinė aprašoma Ovidijaus „Metamorfozėse“; Pauzanijo „Graikijos vadove“.

## Echonė ir Narcizas

Dzeusui patiko būti tarp gražių nimfų, todėl jis jas dažnai lankydavo žemėje. Galiausiai jo žmonai, Herai, pasidarė įtartini jo dažni lankymaisi žemėje ir ji ketino pagauti Dzeusą su nimfomis. Echonė norėjo apsaugoti savo drauges nimfas, todėl ji užkalbino Herą (jos aistra buvo kalbėjimas). Taip ji norėjo suteikti laiko Dzeusui ir nimfoms pasišalinti. Bet Hera suprato Echonės pokalbio tikslą, todėl nubaudė ją. Nuo tada Echonė galėjo kalbėti tik atkartodama kieno nors kito ištartų sakinių paskutinius žodžius. 

Echonė įsimylėjo Narcizą, kuris mylėjo tik save patį. Echonė, negalėdama kalbėti, stengėsi apsakyti Narcizo ištartais žodžiais savo meilę jam, bet jis ją atstūmė, kaip ir visas kitas. Sudaužyta širdimi ji meldėsi Afroditei, prašydama mirties. Jos maldos buvo išklausytos, bet deivei patiko Echonės balsas, todėl ji paliko jos balsą skambėti amžinai.

Narcizas medžiodamas miškuose atstūmė daug jį įsimylėjusių nimfų. Viena iš jų jam sušuko, kad jis pamiltų žmogų ir jo meilė liktų be atsako. Supyko meilės deivė Afroditė, kad Narcizas atstūmė jos dovanas, ir nubaudė Narcizą. Narcizas pamilo savo atvaizdą pamatęs upokšnio vandenyje. Kankinamas meilės jis nei valgė, nei gėrė ir taip numirė. O toje vietoje išdygo gėlė – narcizas.

## Išnašos

## Šaltiniai
*  University of Illinois
Narcizas (reikšmės)

Žodis **narcizas** gali reikšti:
* narcizas – amarilinių šeimos augalų gentis;
* Narcizas – graikų mitologijoje jaunuolis, Afroditės nubaustas įsimylėti savo atvaizdą;
* Narcizas – lietuviškas pilnametražis vaidybinis kino filmas (2012 m.);
* narcizas – save įsimylėjęs žmogus.
Trumpasparniai

**Trumpasparniai** (*Staphylinidae*) – vabalų (*Coleoptera*) šeima. Pagrindinis šiai šeimai priklausančių vabalų bruožas – sutrumpėję viso pilvelio neuždengiantys antsparniai. Tai yra viena gausiausių vabalų šeimų. Taip pat ir seniausių (trumpasparnių fosilijos siekia 200 milijonų metų, triaso periodą). Lietuvoje aptinkama apie 900 šios šeimos vabalų rūšių.

## Anatomija
Šios didelės šeimos vabalų dydis svyruoja nuo 0,5 iki 35 mm. Antsparniai dažniausiai pridengia tik du pirmuosius pilvelio tergitus. Laisvieji pilvelio tergitai sukietėję, jungiasi elastinga plėvele.
Daugumoje rūšių vyrauja tamsios spalvos (ruda, juoda), todėl pagal išvaizda labai sunku atskirti vieną rūšį nuo kitos.

## Ekologija
Trumpasparniai gyvena beveik visuose biotopuose: dirvožemyje, miško paklotėje, irstančiose augalų liekanose, po medžių žieve, paukščių ir žinduolių lizduose, skruzdėlynuose, vandens telkinių pakrantėse.
Vabalai ir lervos dažniausiai plėšrios.

## Rūšys

* Geltonkailis trumpasparnis (*Emus hirtus*), įtrauktas į Lietuvos Raudonąją knygą,
* Manerheimo grybinukas (*Oxyporus mannerheimii*),
* *Mycetoporus baudueri,*
* *Tachyporus pulchellus,*
* *Acrotona parens.*

## Šaltiniai
Valstybinė lietuvių kalbos komisija

**Valstybinė lietuvių kalbos komisija** (VLKK) – Lietuvos Respublikos Seimo įsteigta valstybės įstaiga, kuri kolegialiai sprendžia Valstybinės kalbos įstatymo įgyvendinimo klausimus.

Komisiją sudaro 17 narių. 2022 m. VLKK pirmininke penkių metų kadencijai paskirta Lietuvių kalbos instituto Geolingvistikos centro vyr. mokslo darbuotoja dr. Violeta Meiliūnaitė. 

VLKK:
* teikia Seimui ir Vyriausybei siūlymus kalbos politikos srityje, išvadas dėl teisės aktų kalbos
* nustato lietuvių kalbos tvarkybos kryptis, sprendžia lietuvių kalbos norminimo ir kodifikavimo klausimus
* vertina ir tvirtina norminamuosius kalbos veikalus – žodynus, žinynus, vadovus, vadovėlius
* aprobuoja svetimybių keitimą lietuviškais atitikmenimis, rūpinasi tarmių ir etninių vietovardžių išsaugojimu, tvirtina lietuviškų tradicinių vietovardžių sąrašą ir nustato tradicinių vietovardžių vartojimo tvarką
* nagrinėja visuomenės kalbos kultūros klausimus ir priima dėl jų sprendimus, rūpinasi kalbos būkle švietimo įstaigose, visuomenės informavimo priemonėse, leidyboje, mokslo veikloje, viešajame gyvenime ir kitose srityse

Valstybinė lietuvių kalbos komisija atskaitinga savo steigėjui – Lietuvos Respublikos Seimui.

Savivaldybėms yra perduota valstybinė funkcija – valstybinės kalbos vartojimo ir taisyklingumo kontrolė. Atlikti šią funkciją dažniausiai pavedama kalbos tvarkytojams, jie prižiūri, kaip vartojama valstybinė kalba ir kaip laikomasi jos taisyklingumo reikalavimų savivaldybės teritorijoje, Kalbos inspekcijos vardu nagrinėja administracinių teisės pažeidimų bylas, konsultuoja kalbos klausimais ir t. t. Kalbos tvarkytojus turi daugiau kaip du trečdaliai savivaldybių.

VLKK prižiūri LR Terminų banką, rengia tekstus nacionaliniam diktantui.

## Taip pat skaitykite
* Kalbos inspekcija

## Šaltiniai

## Nuorodos
* Oficiali svetainė
Estetika

**Estetika** (gr. *αισθητική* – „jutiminis“):
# Filosofijos šaka, tirianti grožį ir meną, grožio, meno dėsnius ir harmoniją; sudaro metodologinį pagrindą meno šakoms tirti;
# grožio kriterijų taikymas ir laikymasis.

Estetika nagrinėja bendrą grožio paskirtį ir jo raiškos formas menuose, gamtoje, taip pat grožio poveikį asmeniui. Be pačios menų teorijos, estetikoje nagrinėjami estetinio sprendimo bei estetinės jausenos ir išgyvenimo klausimai. Estetika nagrinėja visas meno kryptis: muziką, dailę, literatūrą, architektūrą, choreografiją ir kt.

Savarankiška filosofijos mokslo disciplina estetika tapo tik XVIII amžiuje, vokiečių filosofinėje mintyje. Pirmasis estetikos terminą dabartine prasme pavartojo Aleksandras Baumgartenas (*Alexander Baumgarten*, 1714–1762).
Moai

**Moai** yra monolitinės akmeninės skulptūros Velykų saloje. Iš viso saloje jų yra virš 600. Tarp jų nemažai yra likusių akmens skaldykloje įvairiose gamybos stadijose – panašu, kad skulptūrų gamyba buvo nutraukta staiga.

Pirmuosius saloje pasirodžiusius europiečius milžiniškos akmeninės skulptūros nedidelėje saloje, nutolusioje nuo Čilės 3600 km, labai nustebino.

Kokia buvo skulptūrų reikšmė ar paskirtis nėra visiškai aišku, nors yra bent keletas teorijų. Pagal populiariausią teoriją statulos buvo pastatytos maždaug prieš 500 metų salos gyventojų polineziečių. Moai galėjo simbolizuoti protėvius arba svarbius gyvus asmenis. Akivaizdu, kad moai gamyba buvo ilgas ir sunkus darbas. Reikėjo ne tik iškalti statulą iš akmens, bet ir nutempti ją iki pajūrio. Jų gabenimui buvo naudojami mediniai rastai; manoma, kad būtent ši statulų manija labiausiai prisidėjo prie medžių išnykimo saloje.

## Nuorodos ir šaltiniai
* nova online
* Island Heritage
* Hejerdal T. Aku-Aku. Velykų salos paslaptis. V., 1963